CELEX: E2020J0011
Language: sl
Date: 2021-07-15 00:00:00
Title: Sodba Sodišča z dne 15. julija 2021 v zadevi E-11/20 Eyjólfur Orri Sverrisson proti Islandiji (Direktiva 2003/88/ES – Varovanje zdravja in varnosti delavcev – Delovni čas – Potovanje v kraj, ki ni kraj stalnega ali običajnega delovnega mesta delavca – Mednarodna potovanja) 2021/C 426/07

21.10.2021   
            
            
               SL
            
            
               Uradni list Evropske unije
            
            
               C 426/10
            
         
      SODBA SODIŠČA
      z dne 15. julija 2021
      v zadevi E-11/20
      Eyjólfur Orri Sverrisson proti Islandiji
      
         
            (Direktiva 2003/88/ES – Varovanje zdravja in varnosti delavcev – Delovni čas – Potovanje v kraj, ki ni kraj stalnega ali običajnega delovnega mesta delavca – Mednarodna potovanja)
         
      
      (2021/C 426/07)
      V zadevi E-11/20, Eyjólfur Orri Sverrisson proti Islandiji – katere predmet je ZAHTEVEK, ki ga je Sodišču Efte na podlagi člena 34 Sporazuma med državami Efte o ustanovitvi nadzornega organa in sodišča predložilo Okrožno sodišče v Reykjavíku (Héraðsdómur Reykjavíkur) v zvezi z razlago Direktive 2003/88/ES Evropskega parlamenta in Sveta z dne 4. novembra 2003 o določenih vidikih organizacije delovnega časa, zlasti člena 2(1) Direktive – je Sodišče Efte v sestavi: predsednik Páll Hreinsson ter sodnika Per Christiansen in Bernd Hammermann (sodnik poročevalec) 15. julija 2021 izdalo sodbo, katere izrek se glasi:
      
                  1.
               
               
                  Čas, ki ga delavec, kakršen je tožeča stranka v postopku v glavni stvari, zunaj običajnega delovnega časa potrebuje za potovanje v kraj, ki ni kraj njegovega stalnega ali običajnega delovnega mesta, da bi v skladu z zahtevami svojega delodajalca opravljal svojo dejavnost ali naloge na tem drugem kraju, pomeni „delovni čas“ v smislu člena 2(1) Direktive 2003/88/ES Evropskega parlamenta in Sveta z dne 4. novembra 2003 o določenih vidikih organizacije delovnega časa. Če je pogodba o zaposlitvi sklenjena v skladu z nacionalnim pravom države EGP in jo tako pravo ureja, ni pomembno, ali je to potovanje v celoti opravljeno znotraj EGP ali pa v tretje države ali iz njih.
               
            
                  2.
               
               
                  Intenzivnosti dela, opravljenega med potovanjem, ni treba presojati.